Փոփոխություններ 11.04.2018թ. N243-Ն

**ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

 26 ապրիլի 2017 թ. N 285-Ն

ք. Ստեփանակերտ

**ՎԱՐՁԱՏՐՎՈՂ ՀԱՍԱՐԱԿԱԿԱՆ ԱՇԽԱՏԱՆՔՆԵՐԻ ԿԱԶՄԱԿԵՐՊՄԱՆ ՄԻՋՈՑՈՎ ԳՈՐԾԱԶՈՒՐԿՆԵՐԻ ԺԱՄԱՆԱԿԱՎՈՐ ԶԲԱՂՎԱԾՈՒԹՅԱՆ ԱՊԱՀՈՎՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ**

<<Զբաղվածության մասին>> Լեռնային Ղարաբաղի Հանրապետության օրենքի 21-րդ հոդվածի 2-րդ մասի 4-րդ կետին համապատասխան՝ Լեռնային Ղարաբաղի Հանրապետության կառավարությունը **որոշում է.**

1. Հաստատել վարձատրվող հասարակական աշխատանքների կազմակերպման միջոցով գործազուրկների ժամանակավոր զբաղվածության ապահովման կարգը՝ համաձայն հավելվածի:
2. Լեռնային Ղարաբաղի Հանրապետության աշխատանքի և սոցիալական հարցերի նախարարին՝ սույն որոշումն ուժի մեջ մտնելու պահից մեկամսյա ժամկետում հաստատել վարձատրվող հասարակական աշխատանքների իրականացման պայմանագրի ձևը:

3. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ԼԵՌՆԱՅԻՆ ՂԱՐԱԲԱՂԻ**

**ՀԱՆՐԱՊԵՏՈՒԹՅԱՆ ՎԱՐՉԱՊԵՏ Ա. ՀԱՐՈՒԹՅՈՒՆՅԱՆ**

Հավելված

Լեռնային Ղարաբաղի Հանրապետության

կառավարության 2017 թվականի ապրիլի 26-ի

N 285-Ն որոշման

**ԿԱՐԳ**

**ՎԱՐՁԱՏՐՎՈՂ ՀԱՍԱՐԱԿԱԿԱՆ ԱՇԽԱՏԱՆՔՆԵՐԻ ԿԱԶՄԱԿԵՐՊՄԱՆ ՄԻՋՈՑՈՎ ԳՈՐԾԱԶՈՒՐԿՆԵՐԻ ԺԱՄԱՆԱԿԱՎՈՐ ԶԲԱՂՎԱԾՈՒԹՅԱՆ ԱՊԱՀՈՎՄԱՆ**

1. Սույն կարգով կարգավորվում են վարձատրվող հասարակական աշխատանքների կազմակերպման միջոցով գործազուրկների ժամանակավոր զբաղվածության ապահովման հետ կապված հարաբերությունները:
2. Վարձատրվող հասարակական աշխատանքների կազմակերպման միջոցով գործազուրկների ժամանակավոր զբաղվածության ապահովման ծրագրի (այսուհետ՝ ծրագիր) նպատակը վարձատրվող հասարակական աշխատանքների կազմակերպման միջոցով գործազուրկների ժամանակավոր զբաղվածության ապահովումն է:
3. Վարձատրվող հասարակական աշխատանքների կազմակերպման ոլորտներն են՝ սոցիալական ենթակառուցվածքի օբյեկտների վերանորոգման և հարակից տարածքների բարեկարգման, ներհամայնքային ճանապարհների, խճուղիների, մայթերի, այգիների, պուրակների, խաղահրապարակների, պետական, պատմական հուշարձանների, թանգարանների հարակից տարածքների, գերեզմանատների ցանկապատման, բարեկարգման և արտակարգ իրավիճակների հետևանքների վերացման օժանդակ աշխատանքները:
4. Ծրագիրն առաջնահերթության կարգով իրականացվում է Արցախի Հանրապետության շրջաններում:
5. Ծրագրով նախատեսված աշխատանքներում ընդգրկվում են Արցախի Հանրապետության աշխատանքի, սոցիալական հարցերի և վերաբնակեցման նախարարության (այսուհետ՝ նախարարություն) աշխատանքի և զբաղվածության գործակալությունում (այսուհետ՝ գործակալություն) հաշվառված գործազուրկները: Առաջնահերթությունը տրվում է ծրագիրը ներկայացրած համայնքի գործազուրկներին:
6. Ծրագրի իրականացման առավելագույն ժամկետը երեք ամիս է:
7. Ծրագիրը ֆինանսավորվում է Արցախի Հանրապետության պետական բյուջեի՝ մասնավորապես <<Պետական աջակցություն գործազուրկներին>>, ծրագրի միջոցների հաշվին:
8. Ծրագրի արժեքը չի կարող գերազանցել 2 000 000 ՀՀ դրամը:

Կատարված աշխատանքների կամ մատուցված ծառայությունների դիմաց մեկ աշխատանքային օրվա համար առավելագույնը վճարվում է 6 330 ՀՀ դրամ՝ ներառյալ եկամտային հարկը:

1. Համայնքի ղեկավարը՝
2. ապահովում է գործակալությունում չհաշվառված, գործազուրկի կարգավիճակ չստացած անձանց հաշվառումը գործակալությունում.
3. գնահատելով համայնքում հասարակական աշխատանքների իրականացման կարիքը՝ երեք օրինակից կազմում է հասարակական աշխատանքների իրականացման ծրագիր ծրագրեր և ներկայացնում շրջանի վարչակազմ:
4. Սույն կարգի 9-րդ կետի 2-րդ ենթակետով նախատեսված ծրագրում նշվում են՝ իրականացման նպատակը, կատարման ենթակա աշխատանքների ժամանակահատվածը, աշխատանքների (ծառայությունների) բնույթը, ծավալը, իրականացման համար անհրաժեշտ աշխատողների թվաքանակը, օրերի թիվը, անհրաժեշտ ապրանքների ձեռքբերման, տեղափոխման, աղբահանության և այլ ծախսերի համար նախատեսվող գումարի հարաբերակցությունը ծրագրի ընդհանուր արժեքի նկատմամբ՝ տոկոսային արտահայտությամբ:

Համայնքի կողմից ներդրումներ կատարելու հնարավորության առկայության դեպքում նշում ներդրումների չափի մասին:

1. Շրջանի վարչակազմը երկշաբաթյա ժամկետում նախարարության հետ համաձայնեցնում և հաստատում է սույն կարգի 9-րդ կետի 2-ին ենթակետում նշված ծրագիրը (ծրագրերը): Ներկայացված ծրագրերի իրականացման հերթականությունը որոշում է նախարարությունը:
2. Հաստատված ծրագրի մեկական օրինակները մնում են նախարարությունում և շրջանի վարչակազմում, իսկ մեկ օրինակը երկու աշխատանքային օրվա ընթացքում վերադարձվում է համայնքի ղեկավարին:
3. Ծրագիրը մերժվում է, եթե չի բավարարում սույն կարգի պահանջները:
4. Գործակալությունը, ծրագիրը հաստատվելուց հետո, համայնքի ղեկավարի հետ երկու օրինակից կնքում է վարձատրվող հասարակական աշխատանքների իրականացման պայմանագիր՝ Արցախի Հանրապետության աշխատանքի, սոցիալական հարցերի և վերաբնակեցման նախարարի հաստատած ձևին համապատասխան:
5. Համայնքի ղեկավարը՝
6. սույն կարգի 14-րդ կետում նշված պայմանագիրը կնքելուց հետո նախապես համաձայնեցված աշխատողների հետ կնքում է աշխատանքային և (կամ) քաղաքացիաիրավական պայմանագրեր և դրանց պատճենները երկու աշխատանքային օրվա ընթացքում ներկայացնում գործակալություն.
7. սույն կարգի 10-րդ կետում նշված ծառայությունների մատուցման նպատակով կնքված քաղաքացիաիրավական պայմանագրերի և ապրանքների ձեռքբերումը հավաստող փաստաթղթերի պատճենները հաշվետու ամսվա համար ներկայացվող կատարողական ակտի հետ միասին ներկայացնում է գործակալություն:
8. Համայնքի ղեկավարը մինչև հաշվետու ամսվան հաջորդող ամսվա երրորդ աշխատանքային օրը գործակալություն է ներկայացնում Արցախի Հանրապետության օրենսդրությամբ սահմանված կատարողական ակտ:
9. Շրջանի վարչակազմի և գործակալության մասնագետները կատարողական ակտի հիման վրա տեղում ստուգում են կատարված աշխատանքների համապատասխանությունը կատարողական ակտում ներկայացված ծավալներին:
10. Շրջանի վարչակազմի և գործակալության մասնագետների կողմից սույն կարգի 17-րդ կետում նշված ստուգման արդյունքում թերություններ հայտնաբերելու դեպքում համայնքի ղեկավարը ողջամիտ ժամկետում միջոցներ է ձեռնարկում դրանք վերացնելու և գործակալություն կատարողական ակտ ներկայացնելու ուղղությամբ:
11. Գործակալությունը կատարողական ակտի հիման վրա, ֆինանսավորման նպատակով, երկու աշխատանքային օրվա ընթացքում կազմում և նախարարության աշխատակազմ է ներկայացնում ծրագրի շրջանակներում հաշվետու ամսում իրականացված աշխատանքների մասին ամփոփ տեղեկություն:
12. Նախարարության աշխատակազմը գործակալությունից ամփոփ տեղեկությունը ստանալուց հետո Արցախի Հանրապետության ֆինանսների նախարարություն է ներկայացնում ֆինանսավորման հայտ-պահանջագիր:
13. Արցախի Հանրապետության ֆինանսների նախարարությունից ֆինանսական միջոցները ստանալուց հետո նախարարության աշխատակազմը դրանք փոխանցում է համապատասխան համայնքի բյուջե:
14. Համայնքը կատարած աշխատանքների և (կամ) մատուցած ծառայությունների և (կամ) ձեռք բերած ապրանքների դիմաց վճարումները կատարում է սույն կարգի 21-րդ կետում նշված ֆինանսական միջոցները ստանալուց հետո՝ նախապես Արցախի Հանրապետության պետական բյուջե փոխանցելով կատարած աշխատանքների և (կամ) մատուցած ծառայությունների դիմաց եկամտային հարկը:
15. Ծրագրի իրականացման ընթացքում բացահայտված խնդիրների վերլուծության, ծրագրի արդյունավետության գնահատման նպատակով նախարարությունը Արցախի Հանրապետության կառավարության սահմանած կարգով իրականացնում է մոնիթորինգ և գնահատում:

**ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ**

**ԿԱՌԱՎԱՐՈՒԹՅԱՆ ԱՇԽԱՏԱԿԱԶՄԻ**

 **ՂԵԿԱՎԱՐ-ՆԱԽԱՐԱՐ Լ. ԳՐԻԳՈՐՅԱՆ**